తెలంగాణలో మహిళా తహసీల్దార్ దారుణహత్య WATCH LIVE TV
ఆ ట్విట్టర్ అకౌంట్లని తొలగించండి: సచిన్
భారత దిగ్గజ క్రికెటర్ సచిన్ తెందుల్కర్ తన పిల్లల పేరుతో ఉన్న ట్విట్టర్ అకౌంట్లని వెంటనే తొలగించాల్సిందిగా ట్విట్టర్‌ని
TNN | Updated:
Oct 17, 2017, 12:41PM IST
భారత దిగ్గజ క్రికెటర్ సచిన్ తెందుల్కర్ తన పిల్లల పేరుతో ఉన్న ట్విట్టర్ అకౌంట్లని వెంటనే తొలగించాల్సిందిగా ట్విట్టర్‌ని కోరారు. అర్జున్ తెందుల్కర్, సారా తెందుల్కర్ పేరుతో వందకి పైగా ఫేక్ ట్విట్టర్ అకౌంట్స్ ప్రస్తుతం ఉన్నాయి. కానీ.. తన పిల్లలు ఇప్పటి వరకు సోషల్ మీడియాలో ఎలాంటి అకౌంట్స్‌ని క్రియేట్ చేయలేదని.. కాబట్టి వాటిని తొలగించాల్సిందిగా సచిన్ తాజాగా ట్వీట్ చేశాడు.
2014, ఫిబ్రవరి 1న ఇదే విషయమై సచిన్ తెందుల్కర్ తన ఫేస్‌బుక్‌ పేజీలో ‘నా పిల్లలు అర్జున్, సారా‌కి ఎలాంటి ట్విట్టర్ అకౌంట్స్‌ లేవు. ప్రస్తుతం ఉన్న వాటిని నమ్మొద్దు’ అంటూ రాసుకొచ్చాడు. కానీ.. ఈ మూడేళ్లకాలంలో మరిన్ని ఫేక్ అకౌంట్స్ వారి పేరుతో క్రియేట్ అవ్వడంతో సచిన్ అసహనం వ్యక్తం చేస్తూ తాజాగా ట్వీట్ చేశాడు. ‘మళ్లీ చెప్తున్నా.. అర్జున్, సారా‌లు ట్విట్టర్ వాడటం లేదు. వారి పేరుతో ఉండే అకౌంట్స్‌ని తొలగించాల్సిందిగా ట్విట్టర్‌ యాజమాన్యాన్ని కోరుతున్నా’ అని సచిన్ ట్వీట్ చేశాడు.
I reiterate the fact that my children Arjun & Sara are not on twitter. We request @Twitter to remove all such accounts at the earliest (1/2) pic.twitter.com/lbcdU546aS
— sachin tendulkar (@sachin_rt) October 16, 2017
Impersonation wreaks havoc, creates misunderstanding & traumatises us. I appeal to the platforms to take corrective measures immediately 2/2